Foto: REUTERS Rossiya va Belarus prezidenti Vladimir Putin hamda Aleksandr Lukashenko Yevroosiyo iqtisodiy ittifoqi yig‘ilishi vaqtida gaz narxining shakllanishi masalalarini muhokama qildi. Tadbir «Rossiya 24» telekanali tomonidan translyatsiya qilinmoqda. Lukashenkoning aytishicha, belaruslik iste’molchilar uchun har ming kubometr gaz narxi 130 dollarni tashkil etadi. Shu bilan birga, Rossiya qo‘shni hududlarida esa (masalan, Smolensk oblastida) faqatgina 70 dollar turadi. Bunga javoban Putinning bildirishicha, agar Rossiya Belarusga gazni bozor narxida sotganida, unda uning narxi 130 dollar emas, balki 200 dollar bo‘lardi. Shundan so‘ng, u bu masalani yopiq rejimda muhokama qilish taklifi bilan chiqdi. Eslatib o‘tamiz, avvalroq Putin Yevroosiyo iqtisodiy hamjamiyatining umumiy orbital guruhini yaratish taklifi bilan chiqqandi.